Id-deputata tal-PN fuq id-9 distrett Marthese Portelli għadha kemm ħabbret ir-riżenja tagħha mill-Parlament. Is-siġġu parlamentari tagħha issa jeħtieġ li jimtela' minn kandidat li jitla' minn elezzjoni każwali. Marthese Portelli ilha sservi bħala membru parlamentari mill-2013 u kienet ġiet eletta f'żewġ elezzjonijiet fuq xulxin. Fil- Facebook hi rringrazzjat lill-Kapijiet tal-Oppożizzjoni li serviet taħthom: Simon Busuttil u Adrian Delia. Ir-riżenja tagħha kienet konsegwenza ta' ġimgħat sħaħ ta' demoralizzazzjoni u ta' pessimiżmu dwar iċ-ċansijiet li l-PN jinqala' mill-qiegħ li jinsab fih. Bosta huma dawk id-deputati tal-PN li esprimew in-niket tagħhom ma' ħbiebhom u mal-kollegi tagħhom fil-grupp parlamentari għall-fatt li kull sforz li jagħmlu li jista' jagħti ftit tan-nifs lill-PN qed jisfa' fix-xejn minħabba d-deċiżjonjiiet li qed jittieħdu mill-kap tal-partit Adrian Delia u minn dawk ta' madwaru fl-amministrazzjoni tal-PN. Numru ta' deputati qaluli li fil-laqgħa tal-grupp parlamentari tal-bieraħ bosta kienu dawk li esprimew in-niket tagħhom għall-fatt li, minkejja l-pariri li qed jingħata, Adrian Delia baqa' jwebbes rasu li ma jiċċaqlaqx mill-pożizzjoni li jkun ħa dwar kwistjonijiet li fuqhom ikun hemm nuqqas ta' ftehim. Xi deputati qaluli li, f'diversi okkażjonijiet, Adrian Delia kien isejjaħ laqgħa tal-grupp parlamentari biss biex jinforma lill-membri dwar deċiżjonijiet li jkun diġà ħa. U kull min juri li ma jaqbilx, jiġi injorat u bosta minnhom qed iħossu li ma fadlilhom ebda skop li jkomplu jservu fil-parlament. Marthese Portelli ma qalitx x'kienet ir-raġuni wara r-riżenja tagħha. Osservaturi madankollu jsostnu li bosta mid-deputati fil-grupp parlamentari tal-PN qed iħossu li qegħdin biss jokkupaw siġġu parlamentari bis-saħħa tal-fatt li kienu ġew eletti f'Ġunju 2017 minn ħdan partit li kien totalment differenti minn dak li hu llum. X'aktarx li fil-ġejjieni jkun hemm aktar riżenji mill-grupp parlamentari tal-PN. Marthese Portelli wasslet id-deċiżjoni tagħha direttament lill-i Speaker u ħabbritha fil- Facebook x'aktarx biex ma tagħti ebda ċans lil min ried jipperswadiha treġġa' lura d-deċiżjoni tagħha li tabbanduna l-ħajja politika. X'aktarx li s-siġġu parlamentari tagħha jirbħu n-negozjant Ivan Bartolo li ma kienx ġie elett fl-elezzjoni tal-2017. Għalkemm m'hemm garanzija ta' xejn, jidher li bis-saħħa tal-voti li kien ġab fl-2017, huwa għandu l-akbar ċans li jirbaħ l-elezzjoni każwali. Ivan Bartolo kien appoġġja l-kandidatura ta' Adrian Delia għat-tmexxija tal-PN fis-sajf tal-2017. Madankollu, mal-medda taż-żmien, spiċċa biex iddiżappunta ruħu bit-tmexxija ta' Adrian Delia l-aktar meta dan naqas li jagħtih l-appoġġ meħtieġ biex jitwettqu r-riformi fil-partit. Fl-2019, Ivan Bartolo kien mexxa' petizzjoni lill-kunsill ġenerali tal-PN biex Adrian Delia jitwarrab mit-tmexxija tal-partit, iżda l-mozzjoni tiegħu kienet ġiet megħluba. Previous: Minflok governanza tajba, għandna sistema sovjetika li permezz tagħha jinħatru l-bażużli Next: Il-borma qed tkompli titħawwad window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });
Marthese Portelli twarrab. Deputati tal-PN igħidu li l-isforzi tagħhom biex itejbu l-prospetti tal-PN qed jixxejnu minn Adrian Delia